Diari Oficial de la Generalitat Valenciana


Sumari del DOGV 9964, del 24-10-2024 (2024/11061)

RESOLUCIÓ de 21 d’octubre de 2024, de la Conselleria d’Educació, Cultura, Universitats i Ocupació, per la qual s’actualitzen les quanties de les compensacions derivades de l’exercici de la funció arbitral prevista en el Decret 63/2018, de 18 de maig, d’indemnitzacions i compensacions pels procediments arbitrals d’impugnacions en matèria electoral a òrgans de representació laboral.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11588

CVE
:   ZPAB-G-9100-74299

Data del document
:   21-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació
    * hora extraordinària
    * jornada de treball
    * indemnització
    * dietes i despeses
    * funció pública
    * funcionari

Per mitjà del Decret 63/2018, de 18 de maig, d’indemnitzacions i compensacions pels procediments arbitrals d’impugnacions en matèria electoral a òrgans de representació laboral, es van regular les compensacions econòmiques a les persones que exercisquen la funció arbitral en els procediments de reclamacions derivats dels processos electorals a òrgans de representació dels treballadors en la Comunitat Valenciana, previstos en el Reial decret legislatiu 2/2015, de 23 d’octubre, pel qual s’aprova el text refós de la Llei de l’Estatut dels Treballadors, i del personal al servici de les administracions públiques vinculat a estes a través d’una relació de caràcter administratiu o estatutari, d’acord amb el que s’establix en el Reial decret legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic, i altres normes de desplegament i aplicació.

L’article 4.1 del Decret 63/2018 va establir la quantia d’esta compensació econòmica per a l’exercici 2018, fixant-la en els següents imports: 180 euros, quan el procediment arbitral finalitze mitjançant laude, i 105 euros si el procediment arbitral finalitza sense laude, per produir-se acord entre les parts, desistiment de la persona impugnant o aplanament de la impugnada. D’altra banda, la disposició addicional única del Decret 63/2018 determina que les quanties de les compensacions econòmiques derivades de l’exercici de la funció arbitral que s’hi preveu s’actualitzaran anualment a partir de l’any de la seua entrada en vigor, en la mateixa proporció que les retribucions del personal funcionarial de l’Administració de la Generalitat.

En aplicació de l’anterior, per mitjà de la Resolució de 17 de desembre de 2019, del conseller d’Economia Sostenible, Sectors Productius, Comerç i Treball, per la qual s’actualitzen les quanties de les compensacions derivades de l’exercici de la funció arbitral prevista en el Decret 63/2018, de 18 de maig, d’indemnitzacions i compensacions pels procediments arbitrals d’impugnacions en matèria electoral a òrgans de representació laboral (DOGV 8704, de 24 de desembre de 2019) es van actualitzar estes quanties per a l’exercici 2019.

Com que no s’ha dut a terme cap actualització amb posterioritat, resulta procedent renovar els imports de les compensacions derivades de l’exercici de la funció arbitral prevista en el Decret 63/2018, amb efectes des de l’1 de gener de 2024, per a això s’haurà de tindre en compte els percentatges d’increment salarial del personal funcionari de l’Administració de la Generalitat des de l’any 2020 i fins a la data.

Així, respecte de l’exercici 2020, l’apartat 1 de l’article 30 de la Llei 10/2019, de 27 de desembre, de pressupostos de la Generalitat per a l’exercici 2020, disposa: «1. Durant l’exercici 2020 les retribucions del personal a què es referix el present article experimentaran un increment del 2 % respecte de les vigents a 31 de desembre de 2019.».

D’igual forma, respecte de l’exercici 2021, l’apartat a de l’article 29 de la Llei 4/2020, de 30 de desembre, de pressupostos de la Generalitat per a l’exercici 2021, disposa: « a) El sou i els triennis d’este personal experimentaran un increment del 0,9 % respecte dels vigents a 31 de desembre de 2020 (…). ».

Respecte de l’exercici 2022, la Llei 8/2021, de 30 de desembre, de pressupostos de la Generalitat per a l’exercici 2022, va establir, en l’article 28, que les retribucions del personal no podrien experimentar un increment global superior al 2 % respecte de les vigents a 31 de desembre de 2021, si bé el Decret llei 17/2022, de 25 de novembre, del Consell, pel qual s’aplica en l’àmbit de la Generalitat l’increment retributiu addicional de l’1,5 % previst en l’article 23 del Reial decret llei 18/2022, de 18 d’octubre, disposa en l’article 1: «1. Addicionalment, al que es disposa en el títol III de la Llei 8/2021, de 30 de desembre, de pressupostos de la Generalitat per a l’exercici 2022, les retribucions del personal al servici dels subjectes enumerats en l’article 27 de la llei esmentada experimentaran, amb efectes d’1 de gener de 2022, un increment addicional de l’1,5 %. 2. Este increment s’aplicarà sobre les retribucions vigents el 31 de desembre de 2021, de manera que la suma d’este i la del percentatge previst en l’article 28.1 de la Llei 8/2021, de 30 de desembre, de pressupostos de la Generalitat per a l’exercici 2022, consolidarà, en tot cas, un increment retributiu global màxim per a l’exercici 2022 del 3,5 %».

Respecte de l’exercici 2023, l’article  28 de la Llei 9/2022, de 30 de desembre, de pressupostos de la Generalitat per a l’exercici 2023, disposava que les retribucions del personal al servici de les diferents entitats o subjectes a què es referix l’article 27 d’esta llei, no podrien experimentar un increment global superior al 2,5 % respecte de les vigents a 31 de desembre de 2022, si bé, mitjançant Acord de 3 de novembre de 2023, del Consell, pel qual s’acorda l’aplicació d’un increment salarial addicional en les retribucions del personal al servici del sector públic de la Generalitat amb efectes retroactius de l’1 de gener de 2023 i s’actualitzen les taules retributives, es va aprovar un increment addicional del 0,5 % de les retribucions respecte de les vigents a 31 de desembre de 2022 i amb efectes d’1 de gener de 2023 i, posteriorment, mitjançant Acord de 5 de març de 2024, del Consell, es va aprovar un altre augment retributiu del 0,5 % complementari, també amb efectes d’1 de gener de 2023, la qual cosa suposa un increment retributiu global màxim per a l’exercici 2023 del 3,5 %

Finalment, s’ha d’ajustar al que disposa el Decret llei 8/2024, de 2 d’agost, del Consell, de modificació de la Llei 8/2023, de 27 de desembre, de pressupostos de la Generalitat per a l’exercici 2024, en què es modifica l’article 28 d’esta llei a l’efecte d’establir un increment global del 2 % respecte de les retribucions vigents a 31 de desembre de 2023, i amb efectes des de l’1 de gener de 2024.

A la vista de tot l’anterior, és procedent aplicar, de forma acumulada, els següents increments respecte de les quanties actuals de les compensacions econòmiques derivades de l’exercici de la funció arbitral, amb la finalitat de regularitzar-les: un 2 % de l’any  2020, un 0,9 % de l’any 2021, un 3,5 % de l’any 2022, un 3,5 % de l’any 2023 i un 2 % de l’any 2024.

En conseqüència, atés que es tracta únicament d’actualitzar en el sentit indicat els imports esmentats, sense introduir cap canvi en el règim jurídic de les indemnitzacions i compensacions pels procediments arbitrals d’impugnacions en matèria electoral a òrgans de representació laboral, és procedent adequar les quanties a través d’esta resolució, tenint en compte que la disposició final primera del Decret 63/2018, de 18 de maig, faculta la persona titular de la conselleria competent en matèria de treball per a adoptar les disposicions necessàries per a desplegar-lo i executar-lo.

Vista la normativa esmentada, en relació amb l’article 7 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, així com l’article 83 del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat,

RESOLC

*Primer*

Actualitzar, en la mateixa proporció que els increments acumulats de les retribucions del personal funcionarial de l’Administració de la Generalitat durant el període 2020-2024, les quanties de les compensacions derivades de l’exercici de la funció arbitral previstes en l’article 4.1 del Decret 63/2018, de 18 de maig, de 2018, d’indemnitzacions i compensacions pels procediments arbitrals d’impugnacions en matèria electoral a òrgans de representació laboral, que queden establides, per als procediments arbitrals finalitzats entre l’1 de gener i el 31 de desembre de 2024, en els imports següents:

a) 207,48 euros, si el procediment arbitral va finalitzar mitjançant laude.

b) 121,02 euros, si el procediment arbitral va finalitzar sense laude, per produir-se acord entre les parts, desistiment de la persona impugnant o aplanament de la impugnada.

*Segon*

En les sol·licituds de compensacions econòmiques que es presenten a partir de la publicació d’esta resolució en el *Diari Oficial de la Generalitat Valenciana*, hauran de fer-se constar els corresponents imports actualitzats.

Respecte de les sol·licituds ja presentades, corresponents a procediments arbitrals finalitzats en l’exercici 2024, es faran d’ofici els ajustos necessaris perquè les compensacions ja liquidades siguen complementades amb els imports que siguen procedents respecte de cada una de les persones que hagen exercit la funció arbitral en este període.

*Tercer*

Ordenar la publicació d’esta resolució en el *Diari Oficial de la Generalitat Valenciana*.

Contra la present resolució, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, un recurs de reposició davant del mateix òrgan que l’ha dictada, en el termini d’un mes a comptar de l’endemà de la publicació, sense perjuí de poder interposar, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de la publicació, de conformitat amb el que es preveu en l’article 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 21 d'octubre de 2024

José Antonio Rovira Jover

Conseller d’Educació, Cultura, Universitats i Ocupació